El maig de 1980 fou nomenat conseller de Comerç, Consum i Turisme del Govern de Catalunya i delegat de la Generalitat de Catalunya a Madrid, càrrec que va ocupar fins a 1985. Fou elegit diputat per la província de Barcelona per Convergència i Unió a les eleccions generals espanyoles de 1986, i entre 1986 i 1989 fou vocal de la Comissió d'Economia, Comerç i Hisenda del Congrés dels Diputats. Va ser directiu de la Fira de Barcelona i de la Fira de Madrid, així com comissari de la Generalitat per al Mil·lenari de Catalunya i del Pavelló de Catalunya a l'Exposició Universal de Sevilla de 1992.